1 200 poste in gedrang indien staal-aanleg sluitArcelormittal se aanleg in Vereeniging Foto: arcelormittalsa.com Die land se grootste staalprodusent, ArcelorMittal, het Donderdag aangekondig dat hy oorweeg om sy Vereeniging-werke te sluit. “Volgens bestuur sal die sluiting van die Vereeniging-staalwalsery nagenoeg 1 200 werknemers, insluitend kontrakteurs, affekteer,” het Marius Croucamp, hoof van die Kommunikasiebedryf by Solidariteit gesê. “Alhoewel die vakbond nog geen kennisgewing ontvang het nie, neem die vakbond reeds aktief deel aan konsultasiegesprekke met die staalprodusent.” Volgens Croucamp sal die vakbond alles in sy vermoë sal doen om die impak van die moontlike afleggings op sy lede tot die minimum te beperk. Die vakbond hou vol dat werksekuriteit ten alle koste beskerm moet word. Solidariteit sal binnekort met die werkgewer vergader om alternatiewe tot afleggings te bespreek.